সূত্র জানায়, অস্ট্রেলিয়া ক্রিকেট দলের বাংলাদেশ সফরের ঠিক আগ মুহূর্তে নিরাপত্তা নিয়ে প্রশ্ন তোলে ক্রিকেট অস্ট্রেলিয়া। ক্রিকেট দলের উপর হামলা হতে পারে এমন বার্তাও দেয় তারা। এমন পরিস্থিতিতে ক্রিকেট অস্ট্রেলিয়ার নিরাপত্তা কর্মকর্তারা যখন র‌্যাবের সঙ্গে বৈঠক করেন ঠিক তার কিছুক্ষণের মধ্যেই গুলশানের কূটনৈতিক এলাকায় ইতালির নাগরিক সিজার তাভেল্লাকে গুলি করে হত্যার ঘটনা ঘটে। এর সপ্তাহ পার না হতেই রংপুরে জাপানি নাগরিক হোসে কুনিওকে একই কায়দায় হত্যা করা হয়।